Mwerujärvi

Mwerujärvi on järvi Kongon demokraattisen tasavallan ja Sambian rajalla. Mwerujärvi kuuluu Kongojoen vesistöön, ja se sijaitsee Mweru–Luapula–Bangwelu-tasangon luoteisosassa. Järven pinta on 917 metriä merenpinnan yläpuolella. Sen pinta-ala on 5 120 neliökilometriä ja sen tilavuus 38,2 kuutiokilometriä.

Mwerujärven eteläisin osa on matalaa, noin kaksi metriä syvää. Eteläosasta järven pohja laskeutuu hiljalleen keski- ja pohjoisosia kohti. Järven keskellä syvyys on noin kahdeksan metriä, ja syvimmät kohdat ovat koillisosassa. Siellä on yli 20 metriin ulottuva syvänne, joka on suurimmillaan 27 metriä syvä. Toinen noin 20 metriin ulottuva syvänne on järven pohjoisosassa. Järven keskisyvyys on 7,5 metriä.

Mwerujärven rannat ovat pääosin matalia, mutta läntinen rannikko on kivikkoista. Luapulajoki laskee järveen sen eteläosassa, ja itse järvi puolestaan laskee Luvuajokea pitkin pohjoiseen.

Lähteet 

Kongon demokraattisen tasavallan järvet
Sambian järvet
Kongojoen vesistö